

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՍՆՆԴԱՄԹԵՐՔԻ ԱՆՎՏԱՆԳՈՒԹՅԱՆ ՏԵՍՉԱԿԱՆ ՄԱՐՄԻՆ**

**Ո Ր Ո Շ ՈՒ Մ N 341-Ա**

**վարչական տուգանք նշանակելու մասին**

 11 հունիսի 2021թ. ք. Երևան

Հայաստանի Հանրապետության սննդամթերքի անվտանգության տեսչական մարմնի (այսուհետ՝ Տեսչական մարմին) ղեկավար Գեորգի Ավետիսյանս, քննելով անհատ ձեռնարկատեր Հրանտ Էդուարդի Չոբանյանի պատասխանատու անձ Ջոն Ռոբերտի Կասպարովի նկատմամբ հարուցված վարչական վարույթի վերաբերյալ գործը,

**Պ Ա Ր Զ Ե Ց Ի՝**

Տեսչական մարմնի ղեկավարի՝ 2021 թվականի ապրիլի 21-ի N 815-Ա հրամանի համաձայն անհատ ձեռնարկատեր Հրանտ Էդուարդի Չոբանյանի մոտ իրականացված ստուգման արդյունքում պարզվել և 2021 թվականի հունիսի 1-ի N 815-Ա վարչական իրավախախտման վերաբերյալ արձանագրությամբ արձանագրվել է այն փաստը, որ տնտեսավարող սուբյեկտի կողմից խախտվել են **Հայաստանի Հանրապետության կառավարության 2011 թվականի հունվարի 20-ի N 34-Ն որոշման հավելվածի 55-րդ, 59-րդ կետերի, Անասնաբուժության մասին օրենքի 22-րդ հոդվածի 1-ին մասի 6-րդ կետի, Սննդամթերքի անվտանգության մասին օրենքի 9-րդ հոդվածի 2-րդ, 3-րդ մասերի** պահանջները. այն է՝

 - սննդի շղթայում ներգրավված անձնակազմը /ցանկը՝ համաձայն անհատ ձեռնարկատեր Հրանտ Էդուարդի Չոբանյանի կողմից տրված հայտարարության /չի ենթարկվել պարտադիր նախնական և պարբերական բժշկական զննության, չունի անձնական սանիտարական (բժշկական) գրքույկներ /աշխատանքի ընդունվելիս և յուրաքանչյուր կիսամյակը մեկ/.

 - 2020 թվականի ապրիլի 1-ից մինչև 2021 թվականի ապրիլի 26-ը չեն ձեռնարկվել համապատասխան միջոցներ կենդանիների (ճանճեր, միջատներ, ուտիճներ, վնասատուներ, կրծողներ) մուտքը սննդամթերքի պատրաստման, մշակման, պահման և տեղափոխման տարածքներ կանխելու, ինչպես նաև վնասատուների դեմ պայքարելու ուղղությամբ.

 - տեղական արտադրության կենդանիների սպանդից գոյացած վերամշակվող, իրացվող, վաճառվող տավարի 10 կգ, խոզի 8 կգ, գառի 7 կգ միսը սպանդանոցային ծագման չէ.

 - իրացվում է առանց հայերեն մակնշման սաղմոնի ֆիլե 3,5 կգ, սառեցված մանրածովախեցգետին` Frozen shrimp, արտադրված Չինաստանում, 2 հատ՝ յուրաքանչյուրը 1 կգ, առանց մակնշման թան՝ 8 հատ յուրաքանչյուրը 0,5 լիտր, 3 հատ յուրաքանչյուրը՝ 5 լիտր տարողությամբ:

 Այսպիսով հաստատվել է, որ սույն վարչական գործով առաջացած իրավախախտման համար պատասխանատու է անհատ ձեռնարկատեր Հրանտ Էդուարդի Չոբանյանի պատասխանատու անձ Ջոն Ռոբերտի Կասպարովը (հասցե՝ ք. Երևան, Երզնկյան փողոց, 1 շենք, բն. 10): Ջոն Ռոբերտի Կասպարովը վարչական իրավախախտման վերաբերյալ գործի քննության տեղի և ժամի մասին պատշաճ կարգով ծանուցվել է, սակայն գործի քննությանը չի ներկայացել և միջնորդություն չի ներկայացրել գործի քննությունը հետաձգելու մասին:

 Հիմք ընդունելով վերոգրյալը և ղեկավարվելով **Վարչարարության հիմունքների և վարչական վարույթի մասին օրենքի 57-րդ հոդվածի 2-րդ մասի գ կետով,** **Վարչական իրավախախտումների վերաբերյալ օրենսգրքի 14-րդ, 32-րդ, 35-րդ, 238-րդ, 2382-րդ, 279-րդ, 281-րդ, 112.8-րդ հոդվածներով, 158-րդ հոդվածի 3-րդ և 35-րդ մասերով՝**

**Ո Ր Ո Շ Ե Ց Ի՝**

1. Անհատ ձեռնարկատեր Հրանտ Էդուարդի Չոբանյանի պատասխանատու անձ Ջոն Ռոբերտի Կասպարովի նկատմամբ՝

1) **Վարչական իրավախախտումների վերաբերյալ օրենսգրքի 112.8-րդ հոդվածով սահմանված իրավախախտման կատարման համար** նշանակել տուգանք սահմանված նվազագույն աշխատավարձի հարյուրապատիկի չափով՝ 100.000 (հարյուր հազար) ՀՀ դրամ:

2) **Վարչական իրավախախտումների վերաբերյալ օրենսգրքի 158-րդ հոդվածի 3-րդ մասով սահմանված իրավախախտման կատարման համար** նշանակել տուգանք սահմանված նվազագույն աշխատավարձի հիսնապատիկի չափով՝ 50.000 (հիսուն հազար) ՀՀ դրամ:

 3) **Վարչական իրավախախտումների վերաբերյալ օրենսգրքի 158-րդ հոդվածի 35-րդ մասով սահմանված իրավախախտման կատարման համար** նշանակել տուգանք սահմանված նվազագույն աշխատավարձի քսանապատիկի չափով՝ 20.000 (քսան հազար) ՀՀ դրամ:

1. Տուգանքը վճարել թիվ 900005242822 գանձապետական հաշվին և վճարումն ապացուցող բանկային անդորրագրի պատճենը սեղմ ժամկետում ներկայացնել Տեսչական մարմին:
2. Վարչական իրավախախտումների վերաբերյալ օրենսգրքի 305**-րդ** հոդվածիհամաձայն՝ խախտողի կողմից տուգանքը պետք է վճարվի տուգանք նշանակելու մասին որոշումը նրան հանձնելու օրվանից ոչ ուշ, քան տասնհինգ օրվա ընթացքում, իսկ այդ որոշումը գանգատարկելու կամ բողոքարկելու դեպքում` գանգատը կամ բողոքն առանց բավարարման թողնելու մասին ծանուցման օրվանից ոչ ուշ, քան տասնհինգ օրվա ընթացքում:
3. Վարչարարության հիմունքների և վարչական վարույթի մասին օրենքի 88-րդ հոդվածիհամաձայն՝ դրամական պահանջներն ենթակա են կատարման անբողոքարկելի վարչական ակտերի հիման վրա` «Դատական ակտերի հարկադիր կատարման մասին» օրենքով սահմանված կարգով:
4. Սույն որոշումը կարող է բողոքարկվել վարչական ակտն ընդունած վարչական մարմին կամ դատական կարգով Վարչարարության հիմունքների և վարչական վարույթի մասին օրենքի 71-րդ հոդվածի 1-ին մասի ա կետով սահմանված ժամկետում (երկու ամսվա ընթացքում:

**Գ. ԱՎԵՏԻՍՅԱՆ**

 Կ.Տ.